Atès que s’ha d’aprovar la convocatòria per a l’atorgament de subvencions d'acord amb el Programa municipal de subvencions per a l'ensenyament per a l'any 2023.
Atès que el règim específic d’aquesta convocatòria seria: bases reguladores del Programa municipal de subvencions per a l’ensenyament, publicades definitivament al BOPT (CVF 2019-11050) de 13/12/2019 i al DOGC 8022 de 12/12/2019, i aprovades en sessió plenària de 04/12/2019. Les bases figuren íntegrament transcrites a la pagina web de l'Ajuntament de Vandellòs i l’Hospitalet de l’Infant, en la secció de Govern Obert i Transparència: Convocatòries de subvencions i ajuts.
Atès que el crèdit pressupostari al qual s’imputen les subvencions del Programa municipal de subvencions per a l’ensenyament en el pressupost municipal de despesa de l’any 2023 és per un import total de 93.000,00 euros:
· Línia 1: 2023-15-326-48035 Subvenció llibres de text: 87.000,00 euros
· Línia 2 i 3: 2023-15-326-48008 Subvenció cursos català i escola adults: 1.000,00 euros
· Línia 4: 2023-15-326-48046 Ajut a estudis: 5.000,00 euros
Pel que fa a l’objecte, les condicions i la finalitat de la concessió de subvencions convocades, els requisits per sol·licitar-les, els documents i informacions que s’han d’adjuntar a la sol·licitud consten a les bases reguladores Programa municipal de subvencions per a l’ensenyament de la convocatòria.
Atès que el règim de la concessió és directa.
Pel que fa als òrgans d’instrucció i resolució, són:
- Òrgan competent per a la instrucció del procediment: Departament d'Ensenyament.
- Òrgan competent per a la resolució del procediment: Junta de Govern Local.
Atès que el termini de presentació de sol·licituds és: 31/10/2023.
Atès que la forma de presentació de les sol·licituds serà: electrònicament, o bé presencialment a les oficines municipals d’atenció al ciutadà.
Termini de resolució i notificació: 6 mesos des de la publicació de l’anunci de la convocatòria en la BDNS i en el Butlletí Oficial corresponent .
Mitjà de notificació de la resolució: publicació a la seu electrònica.
Règim d’acceptació: tàcita, si no es manifesta el contrari en el termini d’un mes des de la notificació de la resolució.
Règim general aplicable: Llei 38/2003, de 17 de novembre, general de subvencions; Reial decret 887/2006, de 21 de juliol, pel qual s’aprova el reglament de la Llei 38/2003, de 17 de novembre, general de subvencions; Ordenança Municipal de Subvencions; Llei 39/2015, d’1 d’octubre, del procediment administratiu comú de les
administracions públiques i la Llei 26/2010, de 3 d’agost, de règim jurídic i de procediment de les administracions públiques de Catalunya.
Les resolucions dictades en execució de la convocatòria exhaureixen la via administrativa.
Règim de recursos contra els actes administratius dictats en execució de la convocatòria : recurs contenciós administratiu, en el termini màxim de dos mesos des de l’endemà de la notificació, davant del Jutjat Contenciós Administratiu de Reus. De manera alternativa i potestativa, recurs de reposició, en el termini màxim d’un mes des de l’endemà de la notificació

